**Kedves Diákok és kedves Szülők!**

**2025-ban ismét sor kerül az olpei (Németország) St. Franziskus Schule-val (www.sfg-olpe.de) évente megszervezett diákcsere-programra.**

Az olpei diákok 2025 júniusában (várhatóan június 27-július 4.) látogatnak Egerbe. Ekkor a német diákok a magyar vendéglátó családoknál töltenek egy hétvégét, majd a magyar és a német diákok számára Budapesten, Egerben, illetve a környéken szervezünk programot. Ezalatt mind a magyar, mind a német diákok a gimnázium kollégiumában vannak elszállásolva.

A magyar diákok viszontlátogatására 2025 szeptemberében kerül sor. Olpéban diákjaink a kinn tartózkodás teljes ideje alatt német családoknál fognak lakni és így megismerhetik a német hétköznapokat, hétvégét, iskolai életet, s főként gyakorolhatják a német nyelvet. Ezen kívül színes programokat is szervez az olpei gimnázium. Korábban jártunk már Kölnben, Bonnban, Dortmundban, Attendornban, Aachenben, Hagenben. Akár életre szóló barátságok alakulhatnak.

Az eddigi csoportok tagjai sok-sok élménnyel gazdagodva tértek vissza.

A programot **nem csak német nyelvet** **tanuló** diákok körében hirdetjük, szeretettel várunk minden nyitott, kalandvágyó tanulót.

A két hetet magába foglaló program, 13 fő jelentkezése esetén előre láthatóan kb. **250.000,-**forintba kerül diákonként. Amennyiben a létszám eléri a 15 főt, úgy az egy főre jutó összeg alacsonyabb lehet. A befizetett díj tartalmazza az magyarországi és az olpei diákok magyarországi tartózkodásának költségeit (pl: belépőjegyek, napi háromszori étkezést az iskolai menzán, buszköltségek (transzfer Budapest-Eger, Eger-Budapest), a magyar csoport útiköltségét (repülőút, repülőtéri transzfer) Olpéba és vissza. Az ottani költségeket a német fél viseli.

A programváltozás jogát a költségek és az időjárás függvényében fenntartjuk.

**Jelentkezni** a szaktanároknál lehet 2025. január 16-ig 40.000,- Ft előleg befizetésével.

Eger, 2024. december 9.

Kádár-Lénárt Veronika, Nyitrai Katalin, Tóth Szilvia, Jobbágyné Reményi Henrietta szaktanárok

……………✂………………………✂…………………✂………………………………✂

**Jelentkezési lap**

Alulírott, hozzájárulok, hogy gyermekem ……………………………………………. osztályos tanuló az olpei gimnáziummal szervezett cserekapcsolatban részt vegyen .

A költségeket vállalom.

Eger, 2024. …………………….. …………………

………………………………………….

szülő aláírása